Virallinen lehti nro C 166 , 10/06/1996 s. 0102



A4-0145/96 Ehdotus neuvoston asetukseksi (EY, Euratom) komission paikalla suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja rikkomisten toteamiseksi (KOM(95)0690 - C4-0115/96 - 95/0358(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan ensimmäinen kappale a (uusi) >EP:n äänestyksessä hyväksytty teksti> Euroopan yhteisöjen taloudellisiin etuihin kohdistuvien petosten ja rikkomisten vastainen taistelu on olennaisen tärkeä sisämarkkinoiden tehokkuuden ja unionin uskottavuuden kannalta; (Tarkistus 2) Johdanto-osan kuudes kappale >Alkuperäinen teksti> erityisesti järjestäytyneiden petosten torjunnan tehostamiseksi, erityisesti, kun on kyse tahallisesti tai törkeästä huolimattomuudesta tehdyistä rikkomisista, joilla on vaikutusta yhteisön talousarvioon, olisi laadittava täydentäviä yhteisiä säännöksiä komission henkilöstön paikalla suorittamista tarkastuksista ja todentamisesta, >EP:n äänestyksessä hyväksytty teksti> erityisesti petosten torjunnan tehostamiseksi, erityisesti, kun on kyse tahallisesti tai törkeästä huolimattomuudesta tehdyistä rikkomisista, joilla on vaikutusta yhteisön talousarvioon, olisi laadittava täydentäviä yhteisiä säännöksiä komission henkilöstön paikalla suorittamista tarkastuksista ja todentamisesta, (Tarkistus 3) Johdanto-osan kuudes kappale a (uusi) >EP:n äänestyksessä hyväksytty teksti> Euroopan yhteisöjen taloudellisiin etuihin kohdistuva petollinen toiminta ei rajoitu yhden maan alueelle ja sitä harjoittavat usein järjestäytyneet rikolliset verkot; (Tarkistus 4) Johdanto-osan seitsemäs kappale >Alkuperäinen teksti> neuvoston asetuksen (EY, Euratom) N:o 2988/95 1 artiklan 2 kohdassa määritellään käsite «rikkominen», >EP:n äänestyksessä hyväksytty teksti> neuvoston asetuksen (EY, Euratom) N:o 2988/95 1 artiklan 2 kohdassa määritellään käsite «rikkominen» siten, että väärinkäytösten tunnusmerkit toteuttaa jokainen yhteisön oikeuden säännöksen tai määräyksen rikkominen, joka johtuu taloudellisen toimijan teosta tai laiminlyönnistä ja jonka tuloksena on tai voisi olla vahinko yhteisöjen yleiselle talousarviolle tai yhteisöjen hoidossa oleville talousarvioille, joko suoraan yhteisöjen puolesta kannettujen omien varojen vähenemisen tai lakkaamisen taikka perusteettomien menojen takia; (Tarkistus 5) Johdanto-osan seitsemäs kappale a (uusi) >EP:n äänestyksessä hyväksytty teksti> paikalla suoritettavien tarkastusten ja todentamisten luonne sekä niiden suorittamista koskevat yksityiskohtaiset säännöt määritellään siten, että varmistetaan voimassa olevien määräysten yhdenmukainen ja tehokas soveltaminen ja että havaitaan Euroopan yhteisöjen taloudellisiin etuihin kohdistuvat rikkomukset; (Tarkistus 6) Johdanto-osan kymmenes kappale >Alkuperäinen teksti> petosten ja rikkomisten torjunnan tehokkuuden varmistamiseksi komission tarkastukset on ulotettava myös viranomaisiin sekä tarvittaessa myös taloudellisiin toimijoihin, jotka saattavat olla osallisia petoksessa, kyseisten henkilöiden perusoikeuksia kunnioittaen, >EP:n äänestyksessä hyväksytty teksti> petosten ja rikkomisten torjunnan tehokkuuden varmistamiseksi komission tarkastukset on ulotettava myös viranomaisiin sekä taloudellisiin toimijoihin, jotka saattavat olla osallisia petoksessa, kyseisten henkilöiden perusoikeuksia kunnioittaen, (Tarkistus 7) Johdanto-osan yhdestoista kappale >Alkuperäinen teksti> jäsenvaltiot voivat merkittävästi tukea komission henkilöstön suorittamia tarkastuksia; tämän vuoksi kansallisia viranomaisia on pyydettävä osallistumaan tarkastuksiin; EY:n perustamissopimuksen 209 a artiklan toisessa kohdassa tarkoitetussa yhteensovittajan osassa komissio voi pyytää muiden jäsenvaltioiden viranomaisia osallistumaan tarkastuksiin ja tästä on ilmoitettava kyseiselle jäsenvaltiolle, >EP:n äänestyksessä hyväksytty teksti> jäsenvaltiot voivat merkittävästi tukea komission henkilöstön suorittamia tarkastuksia; tämän vuoksi kansallisia viranomaisia voidaan pyytää osallistumaan tarkastuksiin; EY:n perustamissopimuksen 209 a artiklan toisessa kohdassa tarkoitetussa yhteensovittajan osassa komissio voi pyytää muiden jäsenvaltioiden viranomaisia osallistumaan tarkastuksiin ja tästä on ilmoitettava kyseiselle jäsenvaltiolle, (Tarkistus 8) 1 artikla >Alkuperäinen teksti> Rajoittamatta alakohtaisten säännösten nojalla annettuja muita säännöksiä tämän asetuksen säännöksiä sovelletaan komission paikalla suorittamiin tarkastuksiin ja todentamisiin petosten torjumiseksi asetuksen (EY, Euratom) N:o 2988/95 1 artiklan 2 kohdassa määriteltyjen rikkomisten paljastamiseksi. >EP:n äänestyksessä hyväksytty teksti> Tämän asetuksen säännöksiä sovelletaan komission paikalla suorittamiin tarkastuksiin ja todentamisiin petosten torjumiseksi asetuksen (EY, Euratom) N:o 2988/95 1 artiklan 2 kohdassa määriteltyjen rikkomisten paljastamiseksi. Ne eivät rajoita alakohtaisia säännöksiä siinä määrin kuin viimeksi mainitut auttavat niiden täytäntöönpanossa tai lujittavat niitä. (Tarkistus 9) 3 artiklan 2 kohta >Alkuperäinen teksti> 2. Kyseisen jäsenvaltion virkailijat voivat osallistua tarkastuksiin. >EP:n äänestyksessä hyväksytty teksti> 2. Kyseisen jäsenvaltion virkailijat voivat komission tarkastajien pyynnöstä osallistua tarkastuksiin. (Tarkistus 10) 4 artiklan 1 kohdan kolmas alakohta >Alkuperäinen teksti> Komission tarkastajat esittävät kirjallisen valtuutuksensa, jossa ilmoitetaan heidän henkilöllisyytensä ja asemansa. Paikalla suoritettavien tarkastusten ja todentamisten aikana he noudattavat jäsenvaltioiden viranomaisia sitovia sääntöjä ja käytäntöjä. >EP:n äänestyksessä hyväksytty teksti> Komission tarkastajat esittävät kirjallisen valtuutuksensa, jossa ilmoitetaan heidän henkilöllisyytensä ja asemansa. Paikalla suoritettavien tarkastusten ja todentamisten aikana he noudattavat jäsenvaltioiden viranomaisia sitovia sääntöjä ja käytäntöjä, mikä ei kuitenkaan rajoita tämän asetuksen säädöksiä. (Tarkistus 11) 5 artiklan 1 kohdan toisen alakohdan yhdeksäs luetelmakohta a (uusi) >EP:n äänestyksessä hyväksytty teksti> - kaikkia muita järkeviä toimia, jotka saattavat olla tutkimusten asianmukaisen suorittaminen kannalta välttämättömiä. (Tarkistus 12) 6 artiklan 4 kohta a (uusi) >EP:n äänestyksessä hyväksytty teksti> 4a. Euroopan tietojärjestelmän ja Europolin olisi pystyttävä antamaan tietoa kansainvälisistä, petollista toimintaa harjoittavista verkoista, ja tiedot annetaan komission käyttöön. (Tarkistus 13) 7 artikla >Alkuperäinen teksti> Kun 2 artiklassa tarkoitetut henkilöt vastustavat paikalla suoritettavaa tarkastusta tai todentamista, kyseinen jäsenvaltio tarjoaa komission tarkastajille tarpeellisen avun, jotta he voivat toteuttaa tarpeelliset toimenpiteet paikalla suoritettavan tarkastustehtävänsä täyttämiseksi kansallisten menettelysääntöjen mukaisesti. >EP:n äänestyksessä hyväksytty teksti> Kun 2 artiklassa tarkoitetut henkilöt vastustavat paikalla suoritettavaa tarkastusta tai todentamista, laaditaan pöytäkirja, josta tämä vastustaminen käy ilmi ja jonka komission tarkastajat, 2 artiklassa tarkoitetut henkilöt ja asianosaisen jäsenvaltion edustajat allekirjoittavat. Lisäksi kyseinen jäsenvaltio tarjoaa komission tarkastajille tarpeellisen avun, jotta he voivat toteuttaa tarpeelliset toimenpiteet paikalla suoritettavan tarkastustehtävänsä täyttämiseksi kansallisten menettelysääntöjen mukaisesti. Alakohtaisissa säädöksissä voidaan määrätä niiden henkilöiden osalta, jotka vastustavat tarkastusta tai todentamista, että heihin sovelletaan neuvoston asetuksen (EY/Euratom) N:o 2988/95 5 artiklan 1 kohdassa tarkoitettuja rangaistuksia. Lainsäädäntöpäätöslauselma, johon sisältyy parlamentin lausunto ehdotuksesta neuvoston asetukseksi (EY, Euratom) komission paikalla suorittamista tarkastuksista ja todentamisista Euroopan yhteisöjen taloudellisiin etuihin kohdistuvien petosten ja rikkomisten toteamiseksi (KOM(95)0690 - C4-0115/96 - 95/0358(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(95)0690 - 95/0358(CNS)) (( EYVL C 84, 21.3.1996, s. 10)), - neuvoston kuultua sitä EY:n perustamissopimuksen 235 artiklan ja EAEY:n perustamissopimuksen 203 artiklan mukaisesti (C4-0115/96), - ottaa huomioon työjärjestyksensä 58 artiklan, - ottaa huomioon talousarvion valvontavaliokunnan mietinnön ja kansalaisvapauksien ja sisäasiain valiokunnan lausunnon (A4-0145/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan ja Euratomin perustamissopimuksen 119 artiklan toisen luetelmakohdan mukaisesti; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämän tämän lausunnon neuvostolle ja komissiolle.